《西梁月夜怀李白》
明代·谢复

东有梁，西有梁，中流一去何茫茫。多少翰林风月夜，都归采石雄文章。

雪水翻大江，云山杳清绝。呼起谪仙人，举杯弄明月。

月行与我还相随，仙人不来我何为。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。